La pólvora es converteix en protagonista a Burjassot dins de les festes en honor a Sant Roc
2025-07-24

El 14 d’agost serà un dels més especials per a Burjassot dins de les seues festes patronals, ja que, com és tradicional en aquesta data, la pólvora serà la protagonista indiscutible del dia. Un dia en el qual es celebrarà la seua baixada i rodà infantil i el VI Concurs de Mascletades nocturnes Ciutat de Burjassot.

La jornada començarà a les 20 hores en l’Ermita del Patró on es durà a terme, abans de començar la baixada infantil, la benedicció de les canyes que menuts i majors porten en aquest acte tan multitudinari i especial per al poble. Una vegada beneïdes, i amb tot preparat per part de la Clavaria de Sant Roc 2016, capitanejada per Miguel Gómez, i per la Regidoria de Festes, dirigida per Manuel Pérez Menero, sobre les 20:30 hores s’iniciarà la baixada tenint el seu punt final en la parròquia de Sant Miquel Arcàngel. Abans d’arribar a la seua destinació, la plaça de l’Ajuntament acollirà la rodà infantil.

Unes hores més tard, a les 23 hores, començarà el VI Concurs de Mascletades nocturnes Ciutat de Burjassot, patrocinat per la Regidoria de Festes, amb la concentració dels Clavaris en la plaça de l’Ajuntament que, acompanyats de l’Agrupació Musical Los Silos, es dirigiran en primer lloc al camp de futbol del Centre Socioeducatiu Díaz Pintado on, sobre les 00:00 h, la primera de les pirotècnies, Global Foc, il·luminarà el cel de Burjassot omplint-ho de llum i color. Més tard, sobre les 00:45 h serà el torn de Pirotècnia Turís, que farà el propi en l’aparcament de les Palmeres.

La nit acabarà sobre la 01:30 h de la mà de la Penya El Coet de Burjassot, encarregada de la Gran Coetà, que tindrà lloc en la gàbia instal·lada en les proximitats del camp de futbol del Burjassot CF.